الحمله الصليبيه الخامسه
['Samsam22', 'GhalyBot', 'MenoBot', 'Redaking', 'Luckas-bot', 'M777', 'Eskandarany', 'Redakingbot', 'SieBot', 'Legobot', 'CAPTAIN RAJU', 'Xqbot', 'Esperfulmo', 'AvocatoBot', 'MelancholieBot', 'Raafat', 'Meno25', 'EmausBot', "D'ohBot", 'MerlIwBot', 'ZéroBot', 'Ramsis II', 'ديفيد عادل وهبة خليل 2', 'Gerakibot']
ملف capturing damiate jpg تصغير الصليبيين بيهاجموا برج السلسله دمياط سنه فى سنه إتعرضت مصر لحمله صليبيه بيقودها جان دى بريين jean de brienne ملك بيت المقدس الاسمى الكاردينال بلاجيو جالفانى cardinal pelagio galvani نايب البابا ده كان تطور خطير فى الحروب الصليبيه لإن مصر من ساعتها بقت هدف للصليبيين اللى فهموا إن مصر بإمكانياتها البشريه والاقتصاديه الضخمه حصن جامد ومصدر كبير لإمدادات العسكر والسلاح فإذا استولوا عليها يبقى سهل عليهم إنهم يستولوا على بيت المقدس أخد الشام الحمله الصليبيه الخامسه كانت حمله صليبيه مميزه كانت اول حمله تتشن على مصر بأمر بابوى فالبابا اينوسينت التالت innocent iii هوه اللى بشر روج للحمله النايب البابوى الكاردينال بلاجيو كان هوه القائد الفعلى للحمله فده بيديها طابع لاهوتى مش عسكرى او سياسى زى فى حالة الحملات الصليبيه التانيه وقائع الحمله اتدونت عن طريق لاهوتيين شاركو فى الحمله حضروها زى اوليفر فون بادربورن oliver von paderborn جاك دى فيترى jacques de vitry وقت الحمله سك الصليبيين عمله فى دمياط عمدو كمان اطفال مسلمين بالعافيه بعد اسرهم لاهوتية الحمله سيطرة الكاردينال بلاجيو عليها مش القواد العسكريين المتمرسين كان من الاسباب الرئيسيه ليهزيمة الحمله فشلها فشل ذريع الخلفيه البابا اينوسينت التالت دشن الحمله الصليبيه الخامسه البابا هونوريوس التالت خلف اينوسينت التالت فى بعد انتصار صلاح الدين الأيوبى على الصليبيين فى معركة حطين استرداده للقدس بعد أحداث الحمله الصليبيه التالته اللى نجحت فى استرداد عكا المحافظه على الوجود الصليبى على ساحل الشام لكن فشلت فى استرجاع بيت المقدس عرف الصليبيين ان مصر هى مركز القوه فى المنطقه نصح ريتشارد قلب الأسد الصليبيين بضرورة مهاجة مصر كهدف اساسى قبل ما يحاولو يستولو على بيت المقدس قال راس التعبان هى مصر سكة بيت المقدس بتبتدى من القاهره الاستيلاء على مصر كان حايدى الصليبيين ميزات كبيره تفتح ليهم السكه لأخد بيت المقدس الاستيلاء على مصر كان معناه حرمان الشام من اغنى منطقه فى الشرق الأوسط بالتالى حرمان الشام من مدد مصر الاقتصادى العسكرى فوق كده مش حاتكون للمسلمين القدره على امتلاك اسطول بحرى فى شرق البحر المتوسط لا حاتقدر الشام انها تواجه هجوم صليبى ضخم جاى من عكا مصر فى نفس الوقت بعد الحمله الصليبيه التالته قامت حمله رابعه سنه لكن الحمله دى ماراحتش على مصر او الأراضى المقدسه لكن راحت على قسطنطينيه عاصمة البيزنطيين نهبتها دمرتها احتلتها اسست على انقاضها الامبراطوريه اللاتينيه فى قسطنطينيه بعدها حصلت احداث حملة الاطفال الصليبيه اللى كانت رد فعل شعبى تعبير عن الحاله الهيستيريه اللى اتصاب بيها المسيحيين الاوروبيين بعد ضياع بيت المقدس من ايدهم البابا اينوسينت التالت innocent iii اللى كان بيجهز لحمله عسكريه حقيقيه كان استقبل الاطفال فى روما بعد فشلهم فى الوصول للأراضى المقدسه طلب منهم انهم يرجعو بلادهم قالهم ان عليهم ندر لازم يوفوه فلما يكبرو لازم يبقو يروحو يحاربو المسلمين ويوفو ندرهم البابا اينوسينت كتب عن الموضوع الاطفال دول كسفونا فاوحنا نايمين خرجوا هما مبسوطين لفتح الأراضى المقدسه البابا اينوسينت التالت كان من اكبر طموحاته استرداد بيت المقدس فى نوفمبر مجمع لاتيران الرابع fourth lateran council ده كان مجمع سنه لكل اوروبا لمناقشة مواضيع كنسيه موضوع استرداد الأراضى المقدسه بحضور راؤل دى ميرينكور raoul de mérencourt بطريرك الكاتوليك فى القدس اللى طالب بشن حمله صليبيه جديده لاسترجاع الأراضى المقدسه فى المجمع ده اتشار لمصر كهدف رئيسى عليه دشن البابا الحمله الصليبيه الخامسه تحت رعايته خطط ان عسكر الحمله من نواحى اوروبا يتجمعو فى برينديسى brindisi فى ايطاليا سنه اصدر اوامر بوقف التعامل التجارى مع الشرق الأوسط ده كان لضرب تجارة مصر اعلن استمرار السلام فى اوروبا هدنة الرب كالعاده قبل كل حمله وعد البابا بمنح الغفران لكل اللى حايشاركو فى الحمله سواء بالإنضمام ليها كعسكر او بدفعهم تبرعات ماليه لمساعدتها فى الفتره دى كان فيه هدنه بين الصليبيين المسلمين من ايام معاهدة صلح الرمله اللى سرت من اتجددت من من الملك العادل اللى مسك حكم مصر الشام بعد وفاة اخوه صلاح الدين كان الاوروبيين بيسموه سفردين saphardin ابنه الكامل محمد اللى كان نايبه فى مصر ماكانوش متوقعين هجوم صليبى العلاقات مابين مصر ڤينيسيا كانت كويسه كانت فيه اتفاقيه تجاريه بينهم من سنه فوق كده كان فيه حوالى تاجر اوروبى عايشين فى مصر فى سنه وصل وفد من ڤينيسيا لتعزيز الروابط التجاريه قابل الملك الكامل البابا انوسينت التالت ماشافش الحمله اللى دشنها اكمنه اتوفى فى يوليه خلفه البابا هونوريوس التالت honorius iii اللى قام بتكميل المهمه الهجوم على دمياط خط سير الحمله الجيوش الاوروبيه المشاركه هاجم الصليبيين برج السلسله من برج بنوه على مركبين إتجمعت جيوش ممالك اوروبا فى عكا فى مايو اللى كان بيوافق عيد الصعود عند المسيحييين ركب العسكر الصليبى مراكب فيريزيه راحت بيهم على عتليت عشان تعبى امدادات اسلحه اكتر القوات دى كانت تحت قوماندية جان دى بريين اللى كان ملك بيت المقدس الاسمى حيث ان بيت المقدس وقتها ماكانش فى ايد الصليبيين بعد ماحملت المراكب الامدادات صدرت الاوامر بالتوجه على مصر لكن اكمن الريح قلت مفيش غير عدد صغير من المراكب دى قدرت تبحر وصلت مصر فى مايو وقفت قدام دمياط فى شرق دلتا النيل على الضفه الشرقيه لفرع دمياط عشان تستنى بقية الاسطول فضلت مستنيه لغاية ما فى مايو ايستورجيوس eustorgius اسقف نيقوسيا نصح بتنزيل القوات على البر الغربى للنيل بقيادة سيمون التانى كونت ساربروك count simon ii of sarrebruck نزلت القوات ماقابلتش مقاومه تذكر فى الغضون دى العمليه شغاله وصلت بقية المراكب الصليبيه نزل منها العسكر بقيادة جان دى بريين دوق النمسا قواد النظم العسكريه زى فرسان المعبد الاسبتاريه فرسان التيوتون الصليبيين عملو برج السلسله هدفهم الاول برج السلسله كان برج عالى فى وسط النيل فيه سلسلتين على يمينه شماله واحدة بتتوصل لدمياط التانيه بتتوصل للجزيره وظيفة السلاسل دى كان منع المراكب المعاديه من دخول النيل من البحر المتوسط لما سمع الملك العادل فى سوريا ان الصليبيين هاجمو مصر طوالى جهز جيش فى مصر طلع الملك الكامل بالجيش المصرى من القاهره عسكر فى العادليه فى جنوب دمياط لكن مشكلته كانت قلة العسكر المراكب الحربيه الكافيين لمهاجمة المواقع الصليبيه لكن قدر يقوى دفاعات البرج الصليبيين عملو هجوم فاشل على البرج فى اواخر يونيه فإقترح عليهم اوليفر فون باديربورن oliver von paderborn اللى بقى مؤرخ الحمله بعد كده انهم يبنو برج مكسى بالجلد ليه سلالم على ضهر مركبين لازقين فى بعض فيبقى فى امكانهم مهاجمة برج دمياط من النيل من الساحل فى نفس الوقت الصليبيين اخدو بالنصيحه بداءو هجومهم على البرج فى ضهرية يونيه فى حوالى ساعه قدرو يحطو رجليهم فى الموقع بعد مقاومه جامده استسلمت حامية البرج نشر الصليبيين السلسله اللى بتمنع دخول المراكب من دخول النيل بنو كوبرى عايم من مراكب رصوها جنب بعض دخلت مراكبهم عشان تهاجم اسوار دمياط الملك العادل اللى كان راقد عيان فى برج الصفر فى دمشق وصله خبرين الاول ان ابنه المعظم عيسى استولى على قيصريه الخبر التانى ان برج السلسله وقع فى ايد الصليبيين الخبر التانى ده ماقدرش العادل انه يتحمله لما سمع بيه ضرب صدره بإيده من الحزن الغم اتوفى فى اغسطس هوه عنده حوالى سنه بموت العادل مصر بقت لإبنه الملك الكامل محمد وقع عليه عبء الدفاع عنها الكامل حس بقلق بعد فقدان ابوه فى الوقت الصعب ده خاف ان اخواته مايساعدهوش مايقدرش لوحده يصد الغزاه المتجمعين من كل اوروبا امدادات خلافات الملك جان دى بريين الكاردينال بلاجيو جالفانى بعد مااستولى الصليبيين على البرج نشرو السلاسل الملك الكامل عمل حاجز كبير فى النيل لمنع دخول مراكبهم لكن قدرو يدمرو الحاجز فأمر الكامل بتغريق مراكب فى النيل فماقدرتش مراكب الصليبيين انها تعدى فراحو على خليج نيلى قديم كان اسمه الخليج الأزرق فحفروه عمقوه دخلو فيه ماية البحر دخلت مراكبهم وصلت لحته اسمها بوره كفر البطيخ فى مركز شربين فىمحافظة الغربيه دلوقتى قامت هناك معارك بينهم بين العسكر الكاملى ماقدروش يعدو النيل لدمياط فضل الصليبيين محاصرين دمياط مستنيين امدادات من اوروبا لكن دمياط ماكانتش فى مشكله كبيره كانت ابوابها مفتوحه بتدخلها امدادات اكمن النيل كان حاجز بينها بين الصليبيين فى الفتره دى رجع فريزيين كتار لبلادهم تانى يوم بعد وصلوهم فريزيا حصل فيها فيضان غرق اراضيهم قتل منهم اعداد كبيره فاعتبر صليبيين ان ده عقاب ليهم اكمنهم اتخلو عن الحمله فى الغضون دى البابا هونوريوس كان قدر يجهز اسطول عشان ينقل بيه قوات على مصر القوات دى كان قومندانها الكاردينال بلاجيو جالفانى cardinal pelagio galvani كانت بقالها سنه مستنيه فى برينديسى فى نفس الوقت تقريبا النبلا الفرنساويه هارفيه كونت دى نيفر harvé count de nevers هيو دو لوزينان كونت دى لا مارش hugh de lusignan count de la marche قدرو انهم يتفاوضو من الجنويين عشان يدوهم مراكب توصل قوات صليبيه فرنساويه انجليزيه فى جنوه انضم ليهم وليام التانى william ii اسقف بوردو اسقف باريس ايرل سشتر وغيرهم بعت البابا روبرت كاردينال كورسون robert cardinal de coruçon عشان يكون القائد الروحى للقوات الرايحه على مصر لكن ماادهاوش اى سلطات بابويه الكاردينال بلاجيو وصل المعسكر الصليبى فى دمياط بقواته فى نص سبتمبر طوالى اول ماوصل قام نزاع بينه بين جان دى بريين اللى كان فى الاصل اختير قومندان للحمله لكن اندرو التانى ملك هنجاريا andrew ii of hungary هيو الاول ملك قبرص hugh of cyprus كانو عملو اعتراضات على كونه قومندان للحمله لكن لما وصل بلاجيو كان ملك قبرص مات يناير ملك هنجاريا رجع هنجاريا يناير بلاجيو اعتبر نفسه قومندان الحمله بوصفه مندوب البابا وبكده بدإت النزاعات الصراعات فى الغضون دى وصلت اخبار ان الامبراطور فريدريك التانى frederick ii حايشارك هوه كمان فى الحمله بجيشه الامبراطورى انه لما يوصل حايبقى يستلم قوماندية الحمله بوصفه امبراطور لكن رغم الاخبار دى استمر النزاع رفض الكاردينال بلاجيو انه ياخد اى اوامر من جان دى بريين بإعتبار انه مجرد ملك عن طريق وراثة عرش مراته المماته الكاردينال كان بيروج بين العسكر ان جان دى بريين ماهواش ملك حقيقى لكن وصى وده عشان يقلل من مكانته مابين العسكر يعلى مكانة نفسه وفاة الملك العادل اتسببت فى تأخير وصول قوات من الشام لمساعدة الملك الكامل فى مصر اللى كان بيعانى من نقص فى العسكر المراكب ووعد اخوه الملك المعظم عيسى اللى مسك الحكم فى سوريا بدل العادل بإنه حايبعت مدد للمساعده فى اكتوبر الملك الكامل شن هجوم على معسكر الصليبيين عن طريق اسطول صغير لكن جان دى بريين قدر يصد الهجوم بعدها بأيام ابتدا الكامل يبنى كوبرى على النيل فشن بلاجيو هجوم فاشل على الكوبرى لكن الكامل ما كملش بنا الكوبرى شن هجوم من النيل قامت معركه كبيره اتصدت كتيبه فرنساويه كانت لسه واصله ليهجوم الكامل لكن الكامل شن هجوم تانى قدرت قواته فيه انها توصل لحافة معسكر الصليبيين لكن الصليبيين صمدو قدرو يرجعو العسكر تانى للنيل فغرقت اعداد كبيره بعد وصول كل الجيوش الانجليزيه الفرنساويه فى اواخر اكتوبر قلت المعارك على الجبهه إكمن الكامل كان مستنى وصول مدد أخوه المعظم من ناحيه تانيه الصليبيين حهربو قناه بين البحر النيل عشان يقدرو يوصلو مراكبهم للنيل لكن فشلو فى ملى القناه بالمايه فى ليلة نوفمبر هبت رياح بحريه شماليه جامده على معسكر الصليبيين حصل فيضان كبير فاتدمرت مراكب خيام غرقت حصنه بعد الجو ماهدى امر بلاجيو طوالى ببنا سد لمنع تكرار الكارثه لكن الفيضان اللى حصل كان ليه حاجه ايجابيه للصليبيين حيث انه ملا القناه اللى حفروها بالمايه بقى فى امكان مراكبهم دخول النيل لكن بعد الفيضان حصل وبا فى معسكر الصليبيين مات فيه الكاردينال روبيرت كورسون عدد من العسكر بعد الفيضان الوبا دخل الشتا اللى كان بارد جدا سنتها لكن المعاناه دى كان بيعانى منها جيش الكامل هوه كمان استيلاء الصليبيين على العادليه فرانسيس دى اسيسى راح للملك الكامل فى فارسكور فى فبراير امر الكاردينال بلاجيو بشن هجوم عشان يرفع معنويات الجيش الصليبى لكن الصليبيين اضطرو انهم ينسحبو لمعسكرهم بسبب نزول مطر جامد مصحوب برياح فى فبراير وصلت الصليبيين اخبار بإن الملك الكامل انسحب بجيشه من العادليه فطوالى اتقدمت قوات صليبيه دخلت العادليه فلقتها فعل فاضيه بعد معارك مع قوات حامية دمياط قدر الصليبيين انهم يحتلو العادليه انسحاب الكامل المفاجىء من العادليه كان سببه اكتشاف مؤامره بإن واحد من الامرا الأكراد بتوعه هوه عماد الدين احمد بن المشطوب كان بيدبر لقتله لتنصيب الملك الفائز ابراهيم اخو الكامل مكانه اكتشاف المؤامره صابت الكامل بالذعر حيث انه ماكانش عارف حجمها عدد الامرا اللى مشاركين فيها بيتقال انه فكر فى الهروب لليمن عند حاكمها ابنه الملك المسعود صلاح الدين يوسف لكن لحسن حظ الكامل فى الغضون دى وصل الملك المعظم من الشام قابله فى اشمون فى فبراير فكان وصوله على راس جيش كبير سبب لتخلى المتأمرين عن خطتهم ضد الكامل المعظم قبض على ابن المشطوب نفاه على الشام اتبعت الملك الفائز على سنجار عشان يجيب مدد لكن سبب بعتانه كان لتخريجه من مصر لكن مات هوه فى السكه بيتقال انه اتسم بكده فلت الكامل من المؤامره لكن ده كان على حساب ان الصليبيين بقو على مسافه صغيره من دمياط الظروف الجديده دى مع وجود عوائق مائيه حوالين دمياط صعبو على الكامل مهاجمة الصليبيين وفشل فى هجوم شنه على معسكراتهم فى العادليه على بر النيل الغربى الملك الكامل عسكر بجيشه فى فارسكور على بعد حوالى كم جنوب دمياط عشان يهاجم الصليبيين من الضهر لو حاولو يدخلو دمياط فضل الموقف على كده حصلت شوية معارك شرسه إكمن الكامل كان عايز يسترد العادليه بطبيعة الحال الصليبيين كانو عايزين ياخدو دمياط دمياط نفسها كان فيها اكل كتير يكفى السكان لكن الحاميه اللى فيها كانت كشت جدا بسبب موت اعداد من العسكر فى الوبا الملك المعظم من جهته قرر تخريب القدس اسوارها عشان لو إضطر هوه والكامل يبادلوها بدمياط يستلمها الصليبيين متخربه فيكون استردادها سهل سكان القدس لما شافو جيش المعظم بيدمر الاسوار الحصون افتكروه جيش صليبى فصابهم الذعر هربت منهم اعداد كبيره من المدينه فيه فكرو فى تدمير كنيسة القيامه بالمره لكن السلطان المعظم منعهم بعد تخريب القدس اتخربت قلاع تحصينات فى الجليل تورون صافيد بانياس وجه الملك المعظم الملك الكامل نداء للعالم الاسلامى ببعتان امدادات مساعدات حيث انهم كانو بيواجهو لوحدهم كل اوروبا متحده الخليفه العباسى فى بغداد وعد بإنه حا يبعت جيش كبير لكن عمره ماوفى بوعده لا بعت حاجه مفيش حد قدم مساعده للكامل غير اخواته قرايبه بالذات الملك المعظم بكده اتكرر اللى حصل مع صلاح الدين الأيوبى وقت الحمله الصليبيه التالته لما وجه نداءات بعت جوابات لحكام المسلمين فى المنطقه ما أخدش منهم غير كلام جعجعات فارغه دخل حر الصيف فى يوليه شن الملك الكامل هجوم على معسكر الصليبيين لكن فشل بعد قتل اعداد كبيره من الجنبين ايبتدا الصليبيين يركزو على ضرب اسوار دمياط استمرت المعارك استخدم الكامل النار الاغريقيه فى تدمير الات حصار الصليبيين فى معركه كان على وشك انه يدمير الجيش الصليبى لكن حلول ضلمة الليل المعركه شغاله انقذتهم فى المعارك دى فقد الصليبيين نبلا قواد كتار كان منهم كونت لامارش ويليام دى شارتر william de charters قومندان فرسان المعبد غيرهم ملو رجعوا بلادهم ليوبولد ملك النمسا اللى كان من اهم قواد الحمله رجع بلده فى مايو فى الظروف دى ابتدا العساكر الصلييين يتذمرو يتهمو القواد بالتخاذل قلة القدره فى يوليه خرج العسكر من طوع القواد هاجمو خطوط المصريين من غير نظام او تنسيق بلاجيو حاول انه يسيطر على الموقف يقود الهجوم لكن الكتايب الطليانيه اتراجعت هربت فحصل تشرذم ذعر كبير فى صفوف الصليبيين لكن جان دى بريين النبلا الانجليز الفرنساويه قواد النظم العسكريه قدرو انهم يسيطرو على الموقف يحمو المنسحبين المذعورين المعسكر المعركه دى شافها الفرير فرانسيس دى اسيسى francis de assisi اللى كان بيزور الصليبيين وقتها كان فى رأيه ان الصليبيين احسن ينسحبو من مصر يرجع السلام بعد المعركه طلب من بلاجيو انه يروح للملك الكامل عشان يتفاوض معاه فوافق بلاجيو بعد تردد فراح القديس فرانسيس للكامل فى فارسكور اتعامل كويس فى المعسكر استقبله الملك الكامل بترحاب عززه اكرمه عروض السلام ساوفرى دى ماوليون وصل مصر على راس جيش متحمل فى عشر شوانى الملك الكامل بطبيعة الحال كان عايز سلام فالصليبيين كانو محتلين جزء من مصر بيكلفوها مادى بشرى فى السنه دى فيضان النيل ماكانش كويس منسوب ماية النيل كان واطى فده كان تهديد للزراعه فى مصر ممكن يتسبب فى مجاعه فكانت الدوله محتاجه كل قرش عشان تقدر تستورد أكل من المناطق المجاوره فى نفس الوقت الملك المعظم كان عايز يرجع الشام بسبب تهديدات اخوه الملك الاشرف موسى فى سبتمبر الملك الكامل بعت اسير صليبى للصليبيين معاه عرض لعمل هدنه قصيره اقتراح بإن المسلمين مستعدين لتسليم القدس للصليبيين مقابل عقد اتفاقية سلام انسحابهم من مصر الصليبيين وافقو على الهدنه اكمنهم هما كمان كانو محتاجينها لكن رفضو مناقشة موضوع عقد اتفاقية سلام اتعملت الهدنه اللى استغلها الطرفين فى بنا تحصينات دفاعيه استغل صليبيين الفرصه رجعو على بلادهم الصليبيين اللى رجعو بلادهم عوضهم وصول النبيل الفرنساوى ساوفارى دى ماوليون sauvary de maoléon مع قوات نقلها من اوروبا على ضهر عشر شوانى من جنوه لما الكامل لغى الهدنه هاجم الصليبيين فى سبتمبر القوات دى هى اللى اتصدت ليه لكن رغم لغى الهدنه الكامل عينه كانت على عقد اتفاقية سلام بسبب الظروف اللى اتذكرت اكمنه كمان كان عارف ان دمياط مش حاتقدر تصمد فتره طويله فى اواخر اكتوبر الكامل بعت اسيرين صليبيين للصليبيين معاهم عرض مغرى بإنهم لو انسحبو من مصر حايرجع ليهم صليب الصلبوت اللى صلاح الدين اخده فى احداث حطين حايسلمهم القدس زائد الجليل وسط منطقة فلسطين شامل بيت لحم الناصره غيرهم مش حايكون للمسلمين غير قلاع ورا نهر الاردن فى الكرك الشوبك مقابل مبالغ ماليه هيدفعوها للصليبيين الملك جان دى بريين نصح بالموافقه على العرض ايده باروناته نبلا انجلترا فرنسا المانيا لكن الكاردينال بلاجيو بطريرك القدس ماوافقوش بحجة ان عمل اتفاقيه مع الكفار حاجه غلط انضم ليهم قواد النظم العسكريه لاسباب استراتيجيه حيث ان الملك المعظم من جهه خرب تحصينات القدس الجليل بالتالى لو استلموها بالمنظر ده مش حايقدرو يحموها من جهه تانيه احتفاظهم بالقدس حمايتها من غير السيطره على المنطقه اللى ورا نهر الاردن حاجه مش ممكنه الطليانه كمان ماوافقوش لاسباب تجاريه حيث ان وجود دمياط فى ايد الصليبيين كان معناه تعزز تجارتهم فى البحر المتوسط ممكن يحولوها لمركز تجارى لو قدر الصليبيين يأمنوها بالإستيلاءعلى مناطق فى جنوبها بكده نشب خلاف كبير مابين الطرفين لدرجة ان فيه قالو ان الملك الكامل قدم عرضه ده عشان يخلى الصليبيين يختلفو يتعاركو مع بعض الاستيلاء على دمياط بريستر جون بطريرك ملك خرافى افتكر الصليبيين انه حا يساعدهم فضل الصليبيين محاصرين دمياط من البر البحر مابقاش ممكن تدخيل امدادات اكل فيها لكن الدمايطه فضلو يقاومو رغم ظروفهم الصعبه فضل الوضع على الحال ده لغاية مافى نوفمبر اكتشف كشافين صليبيين ان سور دمياط الخارجى ماعليهوش حد يحميه فطوالى تانى يوم اتقدم الصليبيين اقتحمو السور الخارجى الداخلى من غير مايواجهو مقاومه تذكر دخلو دمياط الصليبيين لما دخلو دمياط لقو معظم عساكر حامية دمياط عيانين مالقوش فى المدينه غير حوالى مدنى من سكانها كتير منهم ضعفا عيانين المدينه كان فيها كميات اكل كبيره لكن الوبا قتل اعداد من السكان معظم اللى فضل منهم كانو ضعفا عيانين الصليبيين اسرو طوالى واحد من اعيان دمياط حولوا جامعها لكنيسه واخدو عيل صغير سلموهم للقسسه عشان يعمدوهم يستخدموهم خدامين فى الكنيسه الباقى اتقتلو اتباعو كعبيد الصليبيين نهبو المدينه قسمو النهايب على نفسهم كل صليبى اخد غنيمته حسب مكانته الاجتماعيه فيه اخدو اكتر عن طريق النهب السرقه المؤرخ ابن أيبك الدوادارى حكى ان اهل دمياط سلمو المدينه للصليبيين بعد احوالهم مااتدهورت جدا بسبب الوبا قلة الأكل فى مقابل ان الصليبيين يسيبوهم يخرجو من المدينه مايقتلهومش قانون الحرب العرفى فى حالات حصار المدن القلاع فى الازمنه دى كان ان لما مدينه تستسلم تطلب الامان ما يتقتلش او يتإسر اهلها لكن بعد مافتحولهم الببان دخل الصليبيين رفعو اعلامهم على الابراج والاسوار غدرو بيهم قتلوهم اسروهم فجرو بستتاهم بناتهم فى جامع دمياط اخدو المنبر المصاحف نهبو المدينه إن السلطان الكامل الملك المعظم عيطو لما سمعو باللى حصل بعد ما اتقسمت الغنايم ابتدا الصليبيين ينظمو نفسهم يحطو النظام اللى حايحكم المدينه كان من رأى جان دى بريين ان دمياط تبقى تابعه لمملكة بيت المقدس اللى هوه ملكها انضم لصفه النبلا قواد النظم العسكريه الكاردينال بلاجيو صمم على ان دمياط تبقى من املاك الكنيسه الكاتوليكيه جان دى بريين هدد انه حاينسحب من الحمله يرجع على عكا اكمن الاكتريه كانو فى صفه اتقرر انه يحكم المدينه لغاية مايوصل الامبراطور فريدريك التانى خرجت قوات صليبيه من دمياط هاجمت تنيس فى فى شمال شرق بحيرة المنزله لما الحاميه شافو الصليبيين جايين سابو تنيس هربو فدخلها الصليبيين نهبوها رجعو دمياط بالغنايم اللى قامت نزاعات على تقسيمها الطليانه اعتبرو انهم اتضحك عليهم فى تقسيم النهايب اتمردو فهاجمتهم قوات النظم العسكريه طردوهم من دمياط لكن المشاكل النزعات فضلت مستمره بين الصليبيين الكاردينال بيلاجيو عاش فى نشوة الإنتصار اعتبر ان الاستيلاء على دمياط خطوه لتدمير الاسلام اتوقع ان الصليبيين هيحتلو كل مصر بعد مايوصل جورج ملك جورجيا بجيشه اتخيل ان بريستر جون prester john بيستعد لتوجيه ضربه كبيره لصالح الصليبيين بريستر جون كان فى الواقع شخصيه خرافيه كان بيعتقد الصليبيين انه بطريرك ملك مسيحى مملكته موجوده فى الشرق مابين ممالك اسلاميه وثنيه فى الاول الصليبيين كانو فاكرينه نجاشى الحبشه البابا الكسندر التالت alexander iii بعتله جواب سنه لكن بطبيعة الحال بريستر جون ماردش عليه لكن بدل بريستر جون ظهرت فى الشرق فى الوقت ده شخصيه حقيقيه هى جنكيزخان لكن على عكس ما اتوقع بيلاجيو جنكيزخان دمر جيش ملك جيورجيا سنه على حدود اذيربايجان ماأظهرش اهتمام بمهاجمة الاراضى الايوبيه لكن كان فيه لسه فريدريك التانى جيشه الامبراطورى اللى فضل البابا هونوريوس يقول للصليبيين الموجودين فى مصر بانهم حاينضمو للحمله عن قريب الصليبيين فضلو مستنيين فريدريك هما فى خلافات بيتخانقو مع بعض فى الناحيه التانيه الملك الكامل كانت ظروفه وحشه وجيشه منهك اخوه الملك المعظم كان عايز يرجع الشام عشان يتصدى لتهديدات اخوهم الملك الاشرف عيسى للشام الملك المعظم كان فى رأيه انه يرجع الشام يهاجم عكا نفسها الملك الكامل فضل مراقب تحركات الصليبيين عمل معسكره فى طلخا القريبه من فرع دمياط بنى تحصينات على ضفتين النيل فى بداية صيف اتوفى ليو التانى leo ii ملك كيليكيا اللى بنته الكبيره ستيفانى stephanie كانت مرات جان دى بريين الملك ليو هوه بيحتضر وصى بالعرش لبنته التانيه ايزابيلا isabella اللى كان عندها وقتها اربع سنين لما سمع جان دى بريين بالموضوع طوالى طالب بالعرش لمراته ابنهم الرضيع سمح ليه البابا بمغادرة الحمله فى فبراير عشان يروح كيليكيا يدبر حاله بعد مازهق من خناقاته مع الكاردينال بيلاجيو اللى اداله البابا مهمة القياده الكامله للجيش جان سافر على عكا لكن هوه بيحضر للسفر لكيليكيا مراته الارمنليه اتوفت بيتقال انه اتسبب فى موتها بمعاملته الوحشه بعدها بأسابيع مات ابنهم كمان بكده مابقاش لجان دى بريين عرش يطمع فيه فى كيليكيا فقعد فى عكا مارجعش مصر تانى فى مارس هاجم الملك المعظم قلعة قيصريه راح على عتليت حصن فرسان المعبد عشان يحاصرها فاضطر فرسان المعبد انهم يسيبو دمياط يروحو يدافعو عن عتليت فضل الملك المعظم ضارب حصار على المدينه لغاية نوفمبر بعدين فك الحصار راح على دمشق التمرد على بلاجيو فضل الصليبيين قاعدين فى دمياط حاولو يبنو اللى خربوه حولو جامعها لكاتدرائيه سموها كاتدرائية العدرا فى مارس وصل وفد لاهوتى من ايطاليا بيضم اسقف ميلان معاهم اتنين مندوبين عن الامبراطور فريدريك جيش كبير اتفقو مع الكاردينال بيلاجيو على بداية عملية احتلال مصر لكن الفرسان العسكريين ماوافقوش قالو ان جان دى بريين هوه قومندانهم الوحيد انهم مش ممكن يقومو بعمليه فى غيابه فى يوليه وصلت قوات تانيه بعتها فريدريك مع ماتثيو كونت ابوليا matthew count of apulia حاول بيلاجيو انه يبدأ الهجوم لكن ماحدش وافق اتمرد عليه كمان المرتزقه الطليان الفرسان العسكريين ماوفقوش غير على شن هجوم على مدينة البرلس جنب دمياط فشنو هجوم عليها نهبوها خربوها لكن هما راجعين على دمياط طلع عليهم العسكر المصرى اسرو من الاسبتاريه عدد من الفرسان كان من ضمنهم مارشال الاسبتاريه نفسه تدمير اسطول صليبى فى قبرص دمرت مراكب مصر اسطول صليبى فى قبرص التطورات دى شجعت السلطان الكامل رجعتله الثقه فصلح الاسطول البحرى وضبه فى صيف طلعت مراكب عسكريه مصريه من فرع رشيد دخلت البحر المتوسط راحت على قبرص هناك قدام ليماسول لقت اسطول صليبى راسى فدمرت مراكبه اسرت الالاف من العسكر الصليبى رجعت بيهم على مصر دى كانت ضربه جامده من السلطان الكامل ما اتوقعهاش الصليبيين رغم ان بيتقال ان الكاردينال بلاجيو اتلقى تحذيرات قبل الضربه بإن البحاره المصريين فى حالة استنفار لكن اتجاهل التحذير قيرص كانت مركز امدادات مهم نقطة تجمع للصليبيين الرايحين على مصر فالضربه بطبيعة الحال كانت تنشينه ذكيه من الملك الكامل لمنع وصول امدادات اضافيه للصليبيين فى دمياط فوق كده الضربه كان ليها تأثير نفسى على الصليبيين بينتلهم انهم ممكن يتلقو ضربات فى اماكن تانيه بره مصر لما وصلت اخبار الضربه دمياط بعت بلاجيو مراكب عشان تعترض المراكب المصريه هى راجعه تضرب موانى اسكندريه رشيد لكن ده كان بعد فوات الاوان فعلى ما وصلت مراكب الكاردينال كانت المراكب المصريه دخلت النيل معاها مراكب صليبيه الاف الأسرى الصليبيين الضربات اللى وجهتها المراكب الصليبيه لموانى اسكندريه رشيد ماكانلهمش أى قيمه عسكريه الاسعدد للهجوم فريدريك التانى مراته كونيستانس نصبهم البابا هونوريوس امبراطره فى فى سبتمبر رجعت اعداد من الصليبيين على بلادهم لكن بعد شويه وصلت دمياط اخبار مفرحه من البابا هونوريوس بإن فريدريك التانى زاره فى روما فى نوفمبر ان البابا نصبه هوه مراته كونيستانس امبراطره ان فريدرك كرد جميل وعد وعد قاطع بإنه حاينضم للحمله بجيشه الامبراطورى على الربيع البابا لغاية الوقت ده كان بيشك فى نية فريدريك جديته كان طلب من بلاجيوس انه مايرفضش اى عرض بالسلام من السلطان الكامل من غير ماياخد رأيه الاول فريدريك دلوقت اظهر جديه طلب من رعاياه بإنهم ياخدو الصليب بعت فى بداية الربيع على دمياط كتيبه عسكريه تحت قوماندية لويس دوق بافاريا louis duke of bavaria بعد ما امره بإنه مايقومش بأى عمليه عسكريه كبيره قبل وصوله شخصى لكن لويس اللى كان متحمس لمحاربة الكفار بعد ما شاف ان فريدريك اتأخر فى الوصول نصح الكاردينال بإنه لو ناوى يتوغل فى الاراضى المصريه فلازم يعمل كده بسرعه قبل مايفيض النيل يغطى الدلتا فوافق الكاردينال اكمنه كمان كان سمع نبؤه دينيه بتقول إن نهاية مملكة السلطان الكامل قربت فاقنع القواد بحتمية اقتحام مصر بحجة قلة الفلوس اللى بتعانى منها الحمله فاوفقو بشرط ان جان دى بيريين يرجع للحمله فى يوليه الكاردينال بلاجيو امر الصليبيين فى معسكر بالصيام تلت تيام بعدها بيومين رجع جان دى بيريين دمياط معاه فرسان مملكته جان دى بريين اللى كان على عكس الكاردينال قائد عسكرى مش قسيس بيعمل حساباته حسب النبؤات كان فى الحقيقه متشائم مش متطمن لكن كان خايف انه يتهم بالجبن لو ماشاركش فى الهجوم محاولة احتلال مصر هزيمة الحمله خط سير الحمله الصليبيه الخامسه فى مصر من معارك الحمله الصليبيه الخامسه فى يوليه راح الجيش الصليبى على فارسكور هناك الكاردينال نظم تشكيلاته الهجوميه الجيش الصليبى كان ضخم بيتكون من سفينه من مختلف الاحجام الاشكال من رماة نبال الرماح محارب كان مع الجيش مدنيين صليبيين بيسموهم حجاج كانت مهمتهم فى المعركه انهم يمشو جنب شط النيل يعبو مايه يسقو العساكر خرج الكامل بالجيش عشان يصد الغزاه لكن لما شاف ضخامة جيشهم انسحب ورا البحر الصغير بحر أشموم اللى بيوصل مابين النيل بحيرة المنزله اتمركز فى طلخا منطقه بنى فيها مدينة المنصوره اتقدم الجيش الصليبى على يوليه كان استولى على شارمساح جان دى بريين اترجى الصليبيين انهم يتمركزو هناك مايتقدموش اكتر من كده اكمنه كان عارف ان فيضان النيل معاده قرب ان فيه جيش بقيادة الملك المعظم وصل من الشام جى على الجبهه لكن الكاردينال بلاجيو صمم على التقدم وقف فى صفه العساكر العاديين اللى سمعو اشاعه مفادها ان السلطان الكامل هرب من القاهره على عكس الاشاعه اللى صدقها العسكر الصليبى استقبل السلطان الكامل اخواته قرايبه اللى وصلو مصر بجيوشهم بعد ما استغاث بيهم وصل الملك المعظم الملك الاشرف الملك الناصر حاكم حماه أسد الدين شيركوه حاكم حمص الملك الامجد حاكم بعلبك غيرهم انضمو لمعسكر الجيش المصرى فى المنصوره وصلت الجبهه اعداد كبيره من المتطوعين من سنهة المصريين اللى كانو بيشنو غارات فدائيه ضد معسكرات الصليبيين او زى مابيقول المؤرخ ابن واصل فكانوا ينكون فى العدو اكثر من نكاية الجند اتقدم الصليبيين اتخطو قناه بتوصل مابين النيل فرع من فروعه فى جنوب شارمساح من غيرو مايدخلو مراكب للحمايه على يوليه كان كل الجيش الصليبى منتشر على ضفة البحر الصغير بحر أشموم فى مواجهة الجيش المصرى على الضفه التانيه قامت معارك كتيره دخل عسكر الكامل خليج بحر المحله دخلت الشوانى النيل حاربت شوانى الصليبيين اسرت منها تلت حتت برجالتها اسلحتها فى نفس الوقت كانت فيه مفاوضات شغاله بين الطرفين فضل الملك الكامل يكرر عرضه على الصليبيين بانهم يسلموه دمياط يخرجو من مصر مقابل انه يسلمهم القدس عسقلان طبريه اللاذقيه جبله كل المدن اللى اخدها منهم صلاح الدين ماعادا الكرك الشوبك لكن الكاردينال بلاجيو اللى ماكانش لا راجل سياسى لا راجل عسكرى لكن راجل متعجرف عقليته دينيه متصلبه لدرجة انه نسى طلب البابا بإنه مايرفضش عروض السلطان الكامل من غير مايبلغه بيها الاول رفض عرض الكامل من تانى طلب الصليبيين ان الكامل يديهم كمان الكرك الشوبك عليهم مبلغ الف دينار كتعويض عن تخريب اسوار القدس لكن فى الوقت ده لسؤ حظ بلاجيو الصليبيين اللى كان واضح انهم بيجهلو جغرافيا مصر أحوال نيلها ابتدى منسوب ماية النيل يعلى بسبب حلول الفيضان قبل منسوب ماية البحر الصغير بحر أشموم ما يعلى بالكامل عدته جيوش الملك المعظم الملك الاشرف هوه بحر المحله اتمركزت مابين الجيش الصليبى دمياط اول ما على منسوب المايه فى القناه دخلت المراكب المصريه بكده مابقاش فى مقدور الاسطول الصليبى انه ينسحب لجهة دمياط امر الكامل ببنا كوبرى عند أشموم طناح عدت عساكره عليه سيطرو على الطريق اللى اللى بيوصل الصليبيين لدمياط فى الظروف دى وصلت مركب صليبيه كبيره من نوع المرمه معاها حراقات فطلعت عليها الشوانى المصريه قامت معركه فى النيل انتهت بأسر السفينه الصليبيه الحراقات على نص اغسطس ادرك الكاردينال بلاجيو ان جيشه اصغر من جيش اعاديه انه متحاصر من كل الجهات بالعسكر المايه ان الاكل اللى فاضل كافى لعشرين يوم بس حصل جدل مابين الصليبيين شاف البفاريين ان الامل الوحيد للنجاه هوه الانسحاب الفورى فى ليلة اغسطس ابتدا الصليبيين عملية الإنسحاب كانت العمليه مش منظمه فى حركه غبيه حرق فرسان التيوتون مخازن النبيت اللى استخسرو يسيبوه بكده ادو الفرصه لجيش الكامل انه يعرف انهم بينسحبو من مواقعهم السلطان الكامل او حد من قواده ادى امر بفتح السدود بإمتداد ضفة النيل اليمين فإندفعت ماية النيل غطت الاراضى الواطيه اللى كان الصليبيين بيستعدوا لتعديتها فلقو رجليهم غطسانه فى الطين الملك الكامل بعت فرسان معاهم مشاه نوبيين عشان ينقضو على الصليبيين لكن جان دى بريين قدر يتماسك يتصدى ليهم فى معركه كبيره لكن بعد مااتقتل الالاف من مشاة الصليبيين المدنيين السقايين ماية النيل المندفعه جرت وياها مركب الكاردينال بلاجيو فعدى الحصار هرب لكن اكمن مركبته كانت محمله كمان عقاقير ادويه كميات من اكل الجيش هروبه كان كارثه على الصليبيين مع مركب الكاردينال فلتت كذا مركب لكن مراكب كتيره بعساكرها وقعت فى الاسر تسليم دمياط نهاية الحمله الملك الكامل محمد انتصر على الحمله الصليبيه الخامسه فى يوليه استسلم بلاجيو للهزيمه اللى دمرت جيشه فبعت مندوب للسلطان الكامل لعقد سلام ينجيه هوه بقية جيشه من غير مقابل بعد ماكان ممكن ياخد القدس غيرها بالتفاوض لما عرض عليه الملك الكامل تسليمه القدس كذا مره السلطان الكامل استشار اخواته قرايبه فكان فيه رأى بإنه مايسيبش الصليبيين اللى بقو فى قبضة ايده يخرجو من مصر أحياء انه المفروض يقضى عليهم بالكامل لكن السلطان الكامل اللى كان سياسى حكيم رد على الرأى بقوله دول ماهماش كل الفرنج لو ابدناهم مش حا نقدر ناخد دمياط من غير معارك حرب طويله ولما يسمع ملوكهم اللى ورا البحر البابا بتاعهم باللى بيجرى ليهم هيبعتو اضعاف دول تعود الحرب العسكر ملو من الحرب تعبو دمياط كانت محصنه فيها قوات صليبيه ماشاركتش فى المعركه كانت فيه مراكب صليبيه قدام دمياط محمله بعساكر تحت قوماندية هنرى كونت مالطا henry count of malta والتر بالير walter of palear نايب سيسيليا اللى بعتهم فريدريك التانى لكن الجش الصليبى الرئيسى اتدمر اللى فضل منه بقى تحت رحمة السلطان الكامل رغم كده الملك الكامل كان كريم مع الغزاه تم الاتفاق على انسحاب الصليبيين من دمياط عمل هدنه مدتها تمن سنين يقر بيها الامبراطور فريدريك التانى ان تتم مبادلة الأسرى ان السلطان الكامل يسلم صليب الصلبوت للصليبيين تم الاتفاق على ان الصليبيين لضمان تنفيذ الانسحاب من دمياط يبعتو للجانب المصرى قواد منهم كرهاين السلطان الكامل بلغ الصليبيين ان الرهاين المطلوبين هما الكاردينال بلاجيو الملك جان دى بريين دوق بافاريا مارشالات النظم العسكريه تمنتاشر كونت اسقف فى المقابل السلطان الكامل بعت للصليبيين ابن من ولاده هوه الصالح أيوب اللى اتسلطن بعد كده كان وقتها عنده حوالى سنه اخ من اخواته مع عدد من الامرا الصغيرين لما راح مارشال فرسان المعبد مارشال التيوتون على دمياط بلغو الصليبيين اللى فيها بالاتفاقيه اللى تمت انهم لازم يخلو المدينه اتمرد الصليبيين ضد القرار هاجمو بيت جان دى بريين بيوت فرسان النظم العسكريه لكن فى الاخر ماكانش قدامهم غير قبول الامر الواقع بعد ما عرفو ان قوادهم الكبار بقو رهاين ان فيه نقص فى الاكل ان المسلمين هددو بالهجوم على عكا السلطان الكامل استقبل جان دى بريين استقبال كويس اكرمه عمله حفله كبيره بعد تبادل الرهاين ركب الصليبيين مراكبهم دخل السلطان الكامل المنتصر مدينة دمياط على راس أخواته وقواده وعساكره اترفعت اعلام مصر على قلاعها اسوارها الصليبيين ما استرجعوش صليب الصلبوت اكمن لما المصريين دورو عليه مالقيهوش فمشى الصليبيين من غيره احتفل السلطان الكامل اخواته قرايبه فى مدينة المنصوره بالنصر الكبير قال الشعرا اشعار غنت المغنيات المغنيين قال القاضى بهاء الدين بن زهير قصيده فى مدح السلطان الكامل جه فيها بعد الإحتفال ودع الملوك بعض رجع كل واحد على مملكته رجع السلطان الكامل القاهره خلصت الحمله الصليبيبه الخامسه بهزيمه ساحقه للصليبيين اللى اتقتلت منهم اعداد ضخمه فى طين النيل مؤرخين غربيين زى المؤرخ الكبير ستيفين رونسيمان steven runciman حاولو يلاقو تبريرات للهزيمه المره اللى اتلقاها الصليبيين بيقول رونسيمان لو الحمله كان قومندانها راجل حكيم بتحترمه القوات زى زى الامبراطور فريدريك التانى كان ممكن ان الحمله تقدر تستولى على القاهره تنهى السلطنه الايوبيه فى مصر تسترد الاراضى المقدسه من جهه صح ان من اسباب فشل الحمله كان تسلط المندوب البابوى الكاردينال بلاجيو اللى كان راجل مغرور بيفتقد التكتيكات بوصفه رجل دين مش رجل عسكرى الكاردينال بتقليله من شأن جان دى بريين بين العسكر الصليبى خلق صراع بين السلطه الدنيويه السلطه الدينيه انعكس الصراع ده على مستوى الحمله كلها وقسم العسكر الصليبى لطوايف بيقول المؤرخ الثيولوجى فليكس فابرى felix fabri انه كان من المفروض معاقبة المندوب البابوى بتقطيعه الف حته على الأضرار اللى سببها للحمله الحاق الخزى العار بكل الصليبيين لما رفض عروض الصلح اللى اتقدم بيها المسلمين اتجاهل تعليمات البابا ليه بالخصوص ده الحمله فى الواقع ما استغلتش ارتباك السلطان الكامل الاضطراب اللى حصل فى مصر لما اتعرض الكامل لمؤامرة ابن المشطوب لكن من جهة تانيه كل الحملات الصليبيه من بعد الحمله الصليبيه الأولى انهزمت فى الحمله الصليبيه السابعه اللى كانت حمله ضخمه انهزم الصليبيين فى نفس المكان اللى انهزمت فيه الحمله الخامسه اللى قادهم فيها كان راجل حكيم بيحترمه الصليبيين هوه لويس التاسع ملك فرنسا فى وقت حملته حصل برضه ارتباك فى مصر لما اتوفى السلطان الصالح ايوب الصليبيين محتلين دمياط فخرج لويس من دمياط عشان يحتل القاهره لكن مصير حملته كان نفس مصير الحمله الخامسه اكتر حيث ان لويس نفسه وقع فى الاسر بالنسبه لفريدريك فكانت ليه حساباته الخاصه كأمبراطور سيكولارى مثقف ثقافه عاليه كان مهتم بتدعيم مركزه فى اوروبا فى وجه السلطه الدينيه البابويه فريدريك التانى من غير حرب اراقة دم قدر انه ينتزع بيت المقدس فى الحمله الصليبيه الساته لكن بدل ما البابا الصليبيين مايفرحو نقمو عليه طلب البابا من السلطان الكامل انه مايسلمهوش بيت المقدس الحملات الصليبيه width العرض الحمله اللى بعدها حملة الاطفال الصليبيه الحمله الصليبيه الساته فهرست وملحوظات المصادر والمراجع ابن الأثير الكامل فى التاريخ دار المعرفه بيروت ابن إياس بدائع الزهور فى وقائع الدهور مجلدات تحقيق محمد مصطفى الهيئة المصرية العامة للكتاب القاهرة ابو بكر بن عبد الله بن أيبك الدوادارى كنز الدرر وجامع الغرر مصادر تأريخ مصر الاسلامية المعهد الألمانى للآثار الاسلامية القاهرة ابن تغرى النجوم الزاهرة فى ملوك مصر القاهرة دار الكتب الوثائق القومية مركز تحقيق التراث القاهرة ابن كثير البداية والنهاية جزء دار صادر بيروت isbn ابن واصل مفرج القلوب فى أخبار بنى أيوب مجلدات دار الفكر العربي القاهرة بدر الدين العينى عقائد الجمان فى تاريخ اهل الزمان تحقيق محمد محمد امين مركز تحقيق التراث الهيئة المصرية للكتاب القاهرة بيبرس الدوادار زبدة الفكرة فى تاريخ الهجرة جمعية المستشرقين الألمانية الشركة المتحدة للتوزيع بيروت جمال الدين الشيال استاذ التاريخ الاسلامي تاريخ مصر الاسلامية دار المعارف القاهرة محمود سعيد عمران تاريخ الحروب الصليبية دار المعرفة اسكندرية المقريزى السلوك لمعرفة دول الملوك دار الكتب القاهرة قاسم عبده قاسم دكتور عصر سلاطين المماليك التاريخ السياسى والاجتماعي عين للدراسات الانسانية والاجتماعية القاهرة اولفر أوف باردبورن oliver von paderborn الإستيلاء على دمياط ترجمة سهيل زكار دمشق ارنست باركر ernest barker الحروب الصليبية ترجمة السيد العرينى دار النهضة بيروت amin maalouf the crusades through arab eyes schocken books inc new york gray the children crusade the riverside press cambridge mass jacques de vitry collection de memoire histoire des croisades briere libraire paris ستيفين رونسيمان runciman steven history of the crusades penguin books أرنولد توينبى toynbee arnold mankind and mother earth oxford university press tyerman christopher god war new history of the crusades penguin books تصنيف تاريخ مصر تصنيف حروب تصنيف الحروب الصليبيه تصنيف حملات صليبيه تصنيف الدوله الايوبيه